DA Den Europæiske Unions Tidende L 73/1

AFGØRELSE Nr. 199

af 13. oktober 2004

om de blanketter, der skal benyttes ved anvendelsen af Rådets forordning (EØF) nr. 1408/71 og (EØF) nr. 574/72 (serien E 300)

(Teksten er relevant for EØS og for EF/CH-aftalen)

(2005/204/EF)

DE EUROPÆISKE FÆLLESSKABERS ADMINISTRATIVE KOMMISSION FOR VANDRENDE ARBEJDSTAGERES SOCIALE SIKRING HAR —

under henvisning til artikel 81, litra a), i Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet (1), i henhold til hvilken kommissionen har til opgave at behandle ethvert administrativt spørgsmål, der opstår i forbindelse med bestemmelserne i forordning (EØF) nr. 1408/71 og senere forordninger,

under henvisning til artikel 2, stk. 1, i Rådets forordning (EØF) nr. 574/72 af 21. marts 1972 om regler til gennemførelse af forordning (EØF) nr. 1408/71 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, som flytter inden for Fællesskabet (2), i henhold til hvilken kommissionen udarbejder de dokumenter, der er nødvendige for anvendelsen af forordning (EØF) nr. 1408/71 og (EØF) nr. 574/72,

under henvisning til afgørelse nr. 154 af 8. februar 1994 om de blanketter, der skal benyttes ved anvendelsen af Rådets forordning (EØF) nr. 1408/71 og (EØF) nr. 574/72 (E 301, E 302 og E 303) (3), og

ud fra følgende betragtninger:

(1) På grund af udvidelsen af Den Europæiske Union den 1. maj 2004 er det nødvendigt at ændre blanket E 301, E 302 og E 303.

(2) Aftalen om Det Europæiske Økonomiske Samarbejdsområde (EØS-aftalen) af 2. maj 1992, som tilpasset ved protokol af 17. marts 1993, bilag VI, gennemfører forordning (EØF) nr. 1408/71 og (EØF) nr. 574/72 inden for Det Europæiske Økonomiske Samarbejdsområde.

(3) Det Europæiske Fællesskab og dets medlemsstater på den ene side og Det Schweiziske Forbund på den anden side har indgået en aftale om fri bevægelighed for personer (EF/CH-aftalen), som trådte i kraft den 1. juni 2002. I aftalens bilag II henvises der til forordning (EØF) nr. 1408/71 og (EØF) nr. 574/72.

(4) Af praktiske grunde skal der anvendes samme blanketter inden for Fællesskabet og i henhold til EØS-aftalen og EF/CH-aftalen —

TRUFFET FØLGENDE AFGØRELSE:

1. Blanket E 301, E 302 og E 303, der er gengivet i afgørelse nr. 154, erstattes af vedlagte blanketter.

2. Medlemsstaternes kompetente myndigheder stiller vedlagte blanketter til rådighed for alle interesserede (berettigede personer, institutioner, arbejdsgivere osv.).

3. Blanketterne forefindes på Fællesskabets officielle sprog og er udarbejdet på en sådan måde, at de forskellige versioners tekst er helt sammenfaldende, hvilket muliggør, at hver enkelt modtager (berettigede personer, institutioner, arbejdsgivere osv.) kan få en blanket, der er trykt på hans eget sprog.

4. Denne afgørelse, som erstatter afgørelse nr. 154, offentliggøres i Den Europæiske Unions Tidende. Den finder anvendelse fra den første dag i den måned, der følger efter offentliggørelsen.

C. J. VAN DEN BERG Formand for Den Administrative Kommission

(1) EFT L 149 af 5.7.1971, s. 2. Senest ændret ved Europa-Parlamentets og Rådets forordning (EF) nr. 631/2004 (EUT L 100 af 6.4.2004, s. 1).

(2) EFT L 74 af 27.3.1972, s. 1. Senest ændret ved Europa-Parlamentets og Rådets forordning (EF) nr. 631/2004.

(3) EFT L 244 af 19.9.1994, s. 123.